শনিবার সকালে, বিশ্ববিদ্যালয়ের ধানমন্ডি ক্যাম্পাসে লাইব্রেরি ও কোর্সের উদ্বোধন করে বিশ্ববিদ্যালয়ের সাবেক উপাচার্য অধ্যাপক ড. এম ফিরোজ আহমেদ। তিনি বলেন, পেশাগত দক্ষতার জন্য নানামুখী পড়াশোনার কোনো বিকল্প নেই। অনুষ্ঠানের বিশেষ অতিথি ছিলেন সময় টেলিভিশনের বার্তা প্রধান তুষার আবদুল্লাহ। তিনি বলেন, প্রাতিষ্ঠানিক পড়াশোনার বাইরেও নানা বিষয়ভিত্তিক পাঠের পরিসর বড় করতে হবে সাংবাদিকতার শিক্ষার্থীদের। সাহিত্য রাজনীতি ইতিহাস অর্থনীতির সেরা বই নিয়ে লাইব্রেরি গড়ে তোলার জন্য উদ্যোক্তাদের প্রশংসা করেন তিনি।